钦定古今图书集成/历象汇编/庶征典/第072卷 > 《观象玩占》 > 《雾濛霾总叙》
## 钦定古今图书集成/历象汇编/庶征典/第072卷 > 《观象玩占》 > 《雾濛霾总叙》

《春秋元命苞》曰：“阴阳气乱而为雾。雾者，百邪之本，气
下于地而应于天，是谓阴来冒阳，其占为臣蔽主明，
小人擅权，不利于上。濛者，濛濛，日不明也。”京房曰：“臣
私禄及亲，兹谓罔，群厥异濛。”又曰：“在天为濛，在地为
雾，日月不见为濛，前后人不相见为雾，蒙雾交错，阴
邪干政，人君不悟，必有亡国。”《河图》曰：“山冬大雾，连十”
日以上不散者，山崩之候也。雾者，水脉也。凡天地四
方，昏蒙若尘，十日五日以上，或一月一时，雨不沾衣
而有土，其名曰霾。故《语》曰：“天地霾，君臣乖；不大旱，外
人来。”